האצטדיון האגדי עשוי להימכר למיליארדר האמריקאי-פקיסטני שהיד חאן תמורת 600 מיליון פאונד. זאת במידה שהעסקה תזכה לתמיכה בקרב חבר המנהלים של ההתאחדות
שירות כלכליסט	11:2226.09.18
שאיד חאן
אצטדיון וומבלי האגדי, שידוע בתור ביתו של הכדורגל האנגלי, עשוי להימכר למיליארדר האמריקאי-פקיסטני שהיד חאן תמורת 600 מיליון פאונד. זאת במידה שהעסקה תזכה לתמיכה בקרב חברי התאחדות הכדורגל האנגלית, כך מדווח הפייננשל טיימס היום (ד').
ההתאחדות האנגלית וחאן הסכימו על העסקה "בימים האחרונים", כך על פי הדיווח. המכירה צריכה לקבל מחר את אישור עשרת חברי חבר המנהלים של ההתאחדות על מנת שתצא לפועל, אך חלקם טרם הביעו תמיכה במהלך.
אצטדיון וומבלי צילום: רויטרס
למרות שמדובר בעסקה רווחית במובן הכלכלי, חלק מחברי חבר המנהלים עשויים להצביע "ממניעים רגשיים" נגד המכירה, כך אומר הפייננשל טיימס.
חאן מנהל את המשא ומתן לקניית האצטדיון מאז חודש אפריל. המיליארדר מחזיק בבעלותו את קבוצת פולהאם הלונדונית ואת קבוצת הפוטבול מה-NFL, ה-Jacksonville Jaguars.